**Newidiadau y gellir eu cymeradwyo gan y Coleg**

|  |  |
| --- | --- |
| **Maes Newid** | **Disgrifiad** |
| Newidiadau i deitlau neu godau modiwlau. | Gall y Coleg gymeradwyo newidiadau i deitlau modiwlau (ar yr amod nad ydynt yn newid y modiwl yn sylweddol yn gyffredinol) a chodau modiwlau. |
| Newidiadau i'r modiwlau dewisol sydd ar gael. | Gall y Coleg gymeradwyo newidiadau i fodiwlau dewisol, gan nad yw hyn yn effeithio ar naws gyffredinol y rhaglen. |
| Newidiadau i ddeilliannau dysgu modiwlau. | Gall y Coleg gymeradwyo newidiadau i fodiwlau, ar yr amod y cynhelir safonau a lefel Fframwaith ar gyfer Cymwysterau Addysg Uwch (FHEQ) Deilliannau Dysgu. Caiff yr holl fodiwlau eu hadolygu yn ystod cyfnod ail-gymeradwyo neu adolygu ansawdd. |
| Newidiadau i ddulliau asesu modiwlau. | Gall y Coleg gymeradwyo newidiadau i ddulliau asesu modiwlau i gefnogi arloesedd a chreadigrwydd, ar yr amod bod strategaeth ac amrywiaeth cyffredinol yr asesu'n aros yr un peth neu'n cael eu gwella. Bydd angen i'r Brifysgol gymeradwyo newidiadau sylweddol sy'n effeithio ar raglenni. |
| Newidiadau i'r map cwricwlwm o ganlyniad i’r newidiadau uchod. | Bydd angen gwneud a chymeradwyo newidiadau i'r map cwricwlwm gan sicrhau y lanlwythir y fersiwn ddiweddaraf i'r System Cymeradwyo a Rheoli Rhaglenni. Sicrhewch fod y Llawlyfr Myfyrwyr yn cael ei ddiweddaru hefyd. |
| Newidiadau i'r strategaeth asesu ac adborth o ganlyniad i’r newidiadau uchod. | Bydd angen gwneud a chymeradwyo newidiadau i gynllun y cwricwlwm gan sicrhau y lanlwythir y fersiwn ddiweddaredig i'r System Cymeradwyo a Rheoli Rhaglenni. Sicrhewch fod y Llawlyfr Myfyrwyr yn cael ei ddiweddaru hefyd. |
| Newidiadau i eiriad manylebau rhaglenni nad yw’n newid naws y rhaglen. | Gan ddibynnu ar raddfa'r newidiadau, efallai na fydd angen cymeradwyo'r rhain yn ffurfiol – gweler Pa newidiadau nad oes angen cymeradwyaeth ffurfiol ar eu cyfer? |